Pazo da Pena

O **pazo da Pena** é unha casa señorial histórica situada na aldea da Pena (San Martiño de Manzaneda, Manzaneda). A súa orixe remóntase ao século XVI e o seu nome provén da gran rocha sobre a que se ergue o edificio. Tras un longo período de abandono, o pazo foi rehabilitado a comezos do século XXI e actualmente funciona como establecemento de turismo rural, mantendo a arquitectura tradicional e parte do patrimonio etnográfico asociado.

## Historia 
O pazo foi orixinariamente unha casa fidalga. Na fachada principal consérvase o escudo coas armas dos apelidos Gaioso, Lousada, Quiroga e Domínguez. A construción entrou en decadencia e permaneceu deshabitada durante décadas. A comezos do século XXI impulsouse unha restauración integral, respectando a estrutura e os materiais tradicionais da construción. O pazo reabriu ao público en 2015 adaptado para uso turístico.

## Arquitectura 
O pazo da Pena ten planta rectangular e dúas torres nos ángulos do edificio. A organización do conxunto estrutúrase arredor de dous patios interiores: O patio do Señorito, arredor do cal se situaban os salóns e dependencias nobres, e o patio dos Caseiros, máis pequeno, asociado ás vivendas e espazos de traballo do servizo.

O edificio distribúese en varias plantas. A planta baixa, destinada historicamente a cuadras, almacéns e dependencias auxiliares; a planta principal que albergaba as estancias residenciais da familia propietaria; a planta superior tiña cuartos adicionais e dependencias vinculadas ás torres.

Na fachada principal diferénciase a parte nobre, construída en perpiaño de granito, da zona destinada aos caseiros, onde se emprega unha combinación de cantaría e cachotaría.
O pazo conserva diversas construcións auxiliares tradicionais, como unha adega, un palleiro, un taller de carpintería e outros espazos de traballo rural. Estas dependencias albergan exposicións etnográficas permanentes' nas que se mostran ferramentas, utensilios agrícolas e obxectos vinculados aos oficios tradicionais do rural galego.

## Galería de imaxes

Pazo-da-pena-pazo7.jpg|Fachada principal
Patio-dos-Caseiros.jpg|Patio dos Caseiros
Pazo-da-pena-pazo11.jpg|Pena Preciosa
Biblioteca Pazo da Pena.jpg|Biblioteca
A-Sementeira.jpg|Cuarto A Sementeira
A-Vendima.jpg|Cuarto A Vendima
A-Trasfega.jpg|Cuarto A Trasfega
A-Tasca.jpg|Cuarto A Tasca
A-Seitura.jpg|Cuarto A Seitura
A-Sacha.jpg|Cuarto A Sacha
A-Sega.jpg|Cuarto A Sega
A-Rebusca.jpg|Cuarto A Rebusca
A-Rega.jpg|Cuarto A Rega
A-Poda.jpg|Cuarto A Poda
A-Malla.jpg|Cuarto A Malla
A-Demouca.jpg|Cuarto A Demouca
A-Labranza.jpg|Cuarto A Labranza
JACUZZI.jpg|Jacuzzi
Exposición etnográfica 3.jpg|Exposición etnográfica
Biblioteca Pazo da Pena.jpg|Biblioteca
Salon-da-Pena-1-1140x760.jpg|Salón da Pena
Pazo-da-pena-zonas1-1140x761.jpg|Patio interior
Pazo-da-pena-pazo5-1140x760.jpg|Adega
Interior-A-Adega.jpg|Adega
Pazo-da-pena-zonas7-1140x760.jpg|Lareira
Catacumbas Pazo.jpg|Catacumbas
Pazo-da-pena-zonas6-1140x760.jpg|Salón
Pazo-da-pena-zonas2-1140x760.jpg|Patio interior
Pazo-da-pena-pazo6-1140x760.jpg|Exterior
Sala-Lectura-1-1140x760.jpg|Sala de lectura
Pazo-da-pena-pazo.jpg|Exterior
Pazo-da-pena-zonas3-1140x760.jpg|Patio do Señorito

## Notas